
ТЕХНИЧЕСКА СПЕЦИФИКАЦИЯ
Осигуряване на изпълнител по публична покана с предмет:
„Прототипиране на софтуер за автоматизиране и оптимизиране на процеса по подготовка на обществени поръчки“
по проект „Разработване на WMTP“ в „Ин Адвайс“ ЕООД по процедура „Разработване на иновации в предприятията“

I. Обща информация за проекта 
1. Място на изпълнение – Република България, гр. София 
2. Възложител: „Ин Адвайс“ ЕООД , град София, регистрирано в Търговския регистър при Агенция по вписвания с ЕИК: 200297009, със седалище и адрес на управление: ул. Михаил Тенев № 6, сграда Б, ет. 2, ап. офис 2.2
3. Финансиращ орган: Настоящата  публична покана се провежда във връзка с изпълнение на договор №: BG16RFPR001-1.001-C01 / 19.05.2025 г. „Разработване на WMTP“ в „Ин Адвайс“ ЕООД по процедура №: BG16RFPR001-1.001 „Разработване на иновации в предприятията“.
4. Обща информация за проекта:  Предвижда се да бъде разработена до ниво TRL 6, процесова иновация WMTP (уеб-модул за тръжни процедури), попадаща в обхвата на Тематична област на ИСИС 2021-2027 г. „Информатика и ИКТ“, подобласт „Големи/свързани данни, геопространствени данни, анализ на данни, обработка на данни (Data processing, Small data science), инструментариум за работа с данни, споделяне, обмен, използване и повторно използване на данни, облачни изчисления (Big Data, Grid and Cloud Technologies), модели за предвиждане, основани на данни; симулация, моделиране и цифрови близнаци“. 
5. Цели на проекта:  Основната цел на проекта е повишаване на иновационния капацитет и конкурентоспособност на „Ин Адвайс“ ЕООД и "УНИСОФТ ИС" ЕООД, чрез разработване на WMTP за автоматизиране и оптимизиране на процеса по подготовка на обществени поръчки.
II. Предмет на публичната покана. Минимални технически и/или функционални характеристики:
Изпълнителят следва да извърши следните дейности в рамките на предоставяната услуга:
1. Изготвяне на прототип във Figma (или подобен инструмент) за визуализация на софтуер за автоматизиране и оптимизиране на процеса по подготовка на обществени поръчки,  покриващ основните потребителски роли, функционалности и потоци, с цел валидиране на потребителския интерфейс и потребителското изживяване преди разработка, включващо следните поддейности:
· Провеждане на уъркшоп/интервю за събиране на необходимата база данни и източници за изтегляне на образци и документи.
· Изготвяне/картиране на потребителски потоци (User Flows).
· Създаване/скициране на структурни схеми (Wireframes) за основни екрани - структура, позициониране на елементи и функционални зависимости.
· Създаване на детайлен визуален дизайн на интерфейса с цветове, шрифтове, икони, бутони и т.н., базиран на предварително одобрени wireframes (високофиделен UI дизайн). Дефиниране на стилове (дизайн система): цветова палитра, бутони, таблици, икони и др.
· Изработка на интерактивен прототип - Свързване на екраните чрез Figma (или друг инструмент) с кликаеми елементи, за да се симулира потребителско поведение, реална навигация и взаимодействие.
· Изготвяне на придружаваща документация - UI Kit / Design system (Figma компоненти, стилове, текстове), бележки към разработчиците, връзка с функционални изисквания, ако са налични.

Очаквани резултати
· Интерактивен Figma линк с всички основни екрани.
· PDF/PNG визуализации по роли – ако има дефинирани такива.
· Figma Design System (компоненти, стилове, икони).
· Документация с бележки за разработчици.
· Презентация и обяснение на прототипа пред възложителя.

III. Срокове:

Срок за изпълнение на дейности по Прототипиране на софтуер за автоматизиране и оптимизиране на процеса по подготовка на обществени поръчки – не повече от 4 (четири) календарни месеца както следва;
· Събиране на изисквания: 3 седмици
· Wireframes: 3 седмици
· UI дизайн: 3 седмици
· Прототип (с включени ревизии и документация): 7 седмици

IV. Описание на софтуер, във връзка с чиято разработка следва да бъде изпълнен предметът на настоящата публична покана:
	Изпълнителят следва да извърши дейностите, предмет на настоящата Спецификация, с цел изготвяне на прототип на Софтуерна система, състояща се от два модула: 
Предвидено е да бъде разработена WMTP, която да съчетава следните модули с функционалности:
I. Модул 1 – Подготовка на обществени поръчки – Възложител, в които е предвидено да има следните функционалности:
1.1. Избор на вид възложител (публичен, секторен);
1.2. Избор на обект на поръчката – строителство, доставки или услуги;
1.3. Избор на вид процедура:
o открита процедура;
o ограничена процедура;
o състезателна процедура с договаряне;
o договаряне с предварителна покана за участие;
o договаряне с публикуване на обявление за поръчка;
o състезателен диалог;
o партньорство за иновации;
o договаряне без предварително обявление;
o договаряне без предварителна покана за участие;
o договаряне без публикуване на обявление за поръчка;
o конкурс за проект;
o публично състезание;
o пряко договаряне.
1.4. След избор на процедура, да се зареждат възможни варианти на документации (при различни критерии за възлагане), като да има възможност за избор на съответна документация, след което да се генерират/отварят форми за попълване, чрез които да има възможност да се въвежда следната информация, която да се попълва автоматично във всички части на документацията за възлагане на поръчката, а именно:
o Наименование на възложител;
o Предмет на поръчката;
o Обхват на поръчката;
o Прогнозна стойност;
o Критерии за подбор – относно наличие на годност/правоспособност за упражняване на дейност; относно икономическо и финансово състояние; относно технически и професионални способности;
След попълване на горепосочените данни, същите/съответните данни да се пренасят на съответните предварително определени места във всички части на документацията за възлагане (в образи на декларации, ценово и техническо предложение).
1.5. Допълнителни функционалности:
• Интеграция с ЦАИС – с цел след утвърждаване на изготвената документация, предварително дефинирани части от същата да могат директно да се пренасят автоматично във формите на ЦАИС – основно решение и обявление за обществена поръчка;
• Интеграция с АПИС, Сиела или друг подобрен продукт – с цел при налични изменения на Закона за обществените поръчки (ЗОП) и Правилника за прилагане на ЗОП (ППЗОП), същите да се пренасят автоматично в документациите за обществени поръчки, заложени в Модул 1 от информационната система.
II. Модул 2 – Подготовка на оферти за ОП – Изпълнител, в който да има следните функционалности:
1.1. Подмодул – подготовка на технически предложения за изпълнение на строителство:
1.1.1. След изготвен график за изпълнение на отделните дейности, същият да има възможност да се зарежда/качва в системата. Графикът се изготвя в MS Project.
1.1.2. След зареждане на графика, системата да има възможност по предварително определени ключови думи, да намира същите от колоната на графика „Вид дейност“, и да генерира възможни варианти за текстова част на съответната дейност (предварително качени в системата, съществуваща база данни), с опция за избор коя да бъде генерирана в техническото предложение.
1.1.3. След подготовка на текстова част, която да съответства на графичната, да има възможност за избор на допълнителни опции за добавяне в техническото предложение, като контрол на извършваните доставки, контрол на качеството на материалите, мерки за преодоляване на рискове и други подобни (които съществуват в наличната база данни и следва да се изберат в зависимост от поставените от Възложителя условия/изисквания към техническото предложение).
1.1.4. В графичната част (график) да съществува колона, която предвижда необходимата техника/механизация и човешки ресурс за изпълнение на всяка една дейност. Предвидено е да има възможност тази колона/данните от тази колона (предвидените човешки ресурси и техника/механизация) да бъде пренасяна в текстовата част на техническото предложение, като съществуват различни опции – да бъде пренасяна като таблица в две колони – 1. Дейност, 2. Необходими ресурси; или да се създаде такъв алгоритъм, който да пренася предвидените в колоната необходими ресурси към съответното описание на дейността (т. 2.1.2.).
1.2. Подмодул - подготовка на технически предложения за изпълнение на услуги:
1.2.1. След изготвен график за изпълнение на дейност (при изискан такъв), да има възможност същия да се зарежда/качва в модула, като графикът при изпълнение на услуги обикновено се изготвя в MS Excel.
1.2.2.1. В случай на изискан график – по предварително дефинирани ключови думи от дейностите, да има възможност да се избират възможни варианти за текстове (системата да дава възможни варианти) – описание на дейностите, които да се генерират в текстова част на техническото предложение.
1.2.2.2. В случай че не се изисква представяне на график, да има възможност за избор на техническо предложение, като чрез ключови думи (предварително дефинирани) да се търсят съответните дейности, като системата да дава възможност за избор на съответното описание на дейността, а потребителят да избира същото, което да се генерира в текстовата част.
1.2.3. След приключване на горните стъпки, да има възможност за добавяне на допълнителни дейности/задачи/текстове, съобразно изискванията на Възложителя, като същите отново са, например, възможни рискове, мерки за преодоляване на рисковете, необходими ресурси за изпълнение и т.н.

